פיקוד ההכשרות והאימונים

פיקוד ההכשרות והאימונים היה פיקוד בצה"ל בראשות  אלוף, שאמון על כלל ההכשרות והאימונים בזרוע היבשה.

הפיקוד הוקם במרץ 2020 במסגת תר"ש תנופה והתקיים עד יוני 2025, כשהוחלט על סגירתו במסגרת תר"ש חושן.

 הקמת הפיקוד 
בפברואר 2020, החליט הרמטכ"ל אביב כוכבי על תוכנית רב שנתית "תנופה", התוכנית הרב־שנתית של צה"ל לשנים 2020–2024. לבנה מרכזית בתוכנית זו עוסקת באימונים ובהכשרות בצה"ל.

במסגרת כך הוחלט על שינוי במבנה הארגוני של צה"ל והקמת פיקוד חדש – פיקוד ההכשרות והאימונים, שמטרתו תהיה לאגד את כלל ההכשרות והאימונים במקום אחד, שיהפוך לליבת הידע בכל הקשור לתחום. במסגרת התוכנית הרב שנתית, יועד הפיקוד החדש לרכז את כל יחידות האימונים בזרוע היבשה, ולאפשר לעוסקים בתחום להתמקד במבנה האימונים וההכשרות, בעוד שהזרוע תמשיך לתכלל את כל הקשור בלוגיסטיקה, אמצעי לחימה, היערכות לחירום ותחומי אחריות אחרים. מפקד הפיקוד היה מפקד הגיס המטכ"לי.

הפיקוד נפתח באופן רשמי ב־5 במרץ 2020.

תחת הפיקוד הוקמה ב־2024 חטיבת חשמונאים (613) כחטיבה חרדית.

בשנת 2025 עם כניסתו של הרמטכ"ל אייל זמיר לתפקידו ולאחר פרישתו של מפקד הפיקוד אלוף דוד זיני, הוחלט להשלים עבודת מטה בנושא פיקוד ההכשרות והאימונים לצורך ארגונו מחדש. הפיקוד צומצם לחטיבת ההפעלה ומרכז הכשרות היסוד בראשות ראש מטה הפיקוד, מתוך מטרה להופכו לאוגדת ההכשרות.

 מבנה הפיקוד 

 מרכז הכשרות היסוד 
ממוזער|120px|תג מרכז הכשרות היסוד
תחת מרכז הכשרות היסוד מרוכזים כל הגופים שאחראיים על הפיכת מתגייסי זרוע היבשה ללוחמים ולמפקדים. מפקד המרכז שימש גם כרמ"ט הפיקוד. מפקדי המרכז היו תא"ל שי קלפר (2020–2022), תא"ל אלרן מוראש (2022–2024) ותא"ל שרון אלטיט (2024–2026).

 כפיפות ישירה למפקד המרכז 
  בית הספר להגנת הגבולות
  בית הספר להנדסה צבאית
  בית הספר להפעלת אש
  בית הספר למפקדי כיתות ומקצועות חיל הרגלים
  בית הספר לשריון

 בסיסי האימונים החטיבתיים של חטיבות החי"ר 
בסיסי האימונים החטיבתיים של חטיבות החי"ר היו כפופים מקצועית למרכז הכשרות היסוד, ופיקודית הם כפופים לחטיבות.
  בא"ח גבעתי
  בא"ח גולני
  בא"ח כפיר
  בא"ח נח"ל
  בא"ח צנחנים
  בית הספר לקומנדו

 המרכז להכשרת פיקוד קרבי 
ממוזער|120px|סמל של המרכז להכשרת פיקוד קרבי

מפקדי המרכז להכשרת פיקוד קרבי היו תא"ל אודי צור (2021–2024) ותא"ל אמיר פרחי (2024–).
 קורס מפקדי פלוגות ומפקדי גדודים – הקורס מכשיר מ"פ ומג"דים בסדיר ובמילואים.
 קורס מפקדי חטיבות
 קורס מפקדי אוגדות.

 המרכז למפקדות ומטה מבצעי (בית הספר לפיקוד, שליטה ומטה מבצעי) 
ממוזער|120px|סמל של המרכז למפקדות ומטה מבצעי
המרכז למפקדות מתכלל כלל אימוני המפקדות במשרדים השונים בצה״ל, מדרג הגדוד ועד הפיקודים.

מפקד המרכז הנוכחי הוא תא"ל אודי צור (2025–).
 המגמה לאימון ותרגול למפקדות הראשיות (איתמ"ר)
 המגמה לאימוני אוגדות וגייסות (מרא"ם)
 המגמה לאימוני מפקדות חטיבה (מאמ"ח)
 המגמה לאימוני מפקדות גדודים (מאמ"ג)
 בית הספר לשו"ב ודיגיטל

 המרכז הלאומי לאימונים ביבשה (מל"י) 
ממוזער|120px|תג של המרכז הלאומי לאימונים ביבשה
תחת המרכז הלאומי לאימונים ביבשה מתקיימים אימוני המסגרות במילואים, אימוני גדודים, תרגילי חטיבות ואוגדות ואימוני מסגרות התומכ"ל.

 המרכז לאימונים באש (מא"ש)
 המרכז לאימונים טקטיים (מא"ט)
 מרכז האש (מרה"ש)
 המרכז לאימונים לוגיסטיים (מא"ל)

 יחידות נוספות כפופות ישירות לפיקוד 
ישנן יחידות נוספות שהוכפפו ישירות למפקד הפיקוד. בראש היחידות עומד קצין בדרגת אלוף-משנה.
 בית הספר לקצינים של צה"ל – כפוף ישירות למפקד הפיקוד, מתוקף חשיבותו כמקום המכשיר את קציני העתיד של צה"ל. מקצועית, מרכז הכשרות היסוד מנחה גם את הכשרות הקצונה של צה"ל. בהקשר פיקוד ההכשרות נכללות תחת בה"ד 1 גם ההשלמות החיליות של כלל החילות והיחידות.
 חטיבת חשמונאים – חטיבת חיל רגלים סדירה, החטיבה החרדית הראשונה בצה"ל אשר מטרתה לאפשר ללוחם החרדי לשרת במסגרת התואמת את אורחות חייו ומקפידה על שמירת זהותו. מהווה חלק מחיל הרגלים והצנחנים.
 מחלקת האימונים של זרוע היבשה
 מבק"א יבשה - הגוף האחראי על הבטיחות באימונים ובשגרה.

 מפקדי פיקוד ההכשרות והאימונים 
 שםתמונהתקופת כהונההערותאלוף מוטי ברוךמרכז|לא ממוסגר|107x107 פיקסלים2020–2023אלוף דוד זינימרכז|לא ממוסגר|133x133 פיקסלים2023–2025לימים ראש השב"כ ה-15

 גלריה 

ראו גם
 פיקוד ההדרכה

קישורים חיצוניים

 הערות שוליים 

*
קטגוריה:צה"ל: זרועות ופיקודים
קטגוריה:צה"ל: הכשרה ואימונים